钦定古今图书集成/明伦汇编/氏族典/第060卷 > 徐阶
## 钦定古今图书集成/明伦汇编/氏族典/第060卷 > 徐阶

按《明外史徐阶传》：“阶字子升，华亭人。嘉靖二年，赐进
士及第。杨廷和见而异之，语同列曰：‘此少年名位不
在我辈下。授翰林编修。嘉靖九年，帝方锐意厘正祀
典，大学士张孚敬迎上意，请去孔子王号。阶独奏言
孔子祀典不可改，辞甚辨。孚敬怒，言于上，谪为延平
府推官。阶精强心计，事无不办，迁黄州府同知，擢浙’”
江按察司佥事，视学政。晋副使江西，视学如故。久之，
以皇太子出阁，召为司经局洗马兼翰林侍读。母丧
服阕，拜国子祭酒。进礼部右侍郎，改吏部。后谢部事，
以侍郎兼翰林学士，教习庶吉士。明年掌院事。又明
年拜礼部尚书。应制文多称旨。召入，直《无逸殿》庐。未
几，加太子太保。二十九年，俺答薄都城，附书求贡。阶
疏请勿许。会俺答拥众去，都城围解，帝乃心悦。先是，
严嵩为帝所眷，至是乃移于阶。未几，加少保，进兼文
渊阁大学士，参预机务。寻以考绩进少傅兼太子太
傅、武英殿大学士兼吏部尚书，进光禄大夫、柱国、少
师，改建极殿大学士。自是，嵩势日屈，而帝惟阶言是
听。嵩罢，阶秉政，为政多以和平宽大开上意。以张孚
敬及嵩等导上猜忌刻薄，力反之。论者翕然，推“名相
焉。”隆庆时，乞休归。万历初元，阶年八十，诏遣行人存
问。明年卒。赠太师，谥文贞。